# Állományszűrők

- Az Állományszűrők párbeszédablak

  - Szűrési lehetőségek

- A Szűrőszerkesztés párbeszédablak

  - A forrásállomány típusa és nevének megadása.

  - A forrásnyelvi és célnyelvi állományok kódolása

  - A célnyelvi állomány neve

Az OmegaT rugalmasan alakítható szűrőket tartalmaz, amelyekkel működésük zömét a felhasználó határozhatja meg. Az állományszűrők olyan programrészek, amelyekkel:

- A dokumentumot meghatározott állományformátumban olvashatja be. Ilyen például az egyszerű szöveg.

- A fordítandó tartalmat kiemelheti az állományból.

- Automatizálhatja a lefordított dokumentumok nevének módosítását, miközben a fordítandó szöveg helyére annak fordítása kerül.

Az állományszűrők alapbeállításai a legtöbb felhasználó igényeinek megfelelnek. Ha változtatni szeretne a beállításokon, a főmenü Beállítások -> Állományszűrők... pontját kiválasztva nyissa meg a fő párbeszédablakot. Figyelem! Ha a szűrők beállításait nyitott projekt mellett próbálja megváltoztatni, ennek adatvesztés lehet az eredménye. A szűrőbeállítások nyitott projekt melletti módosítása esetén a változások érvényesítéséhez a projektet újból be kell töltenie.

### Az Állományszűrők párbeszédablak

A párbeszédablak a meglévő állományszűrők felsorolását tartalmazza. Ha valamilyen típusú állományokat nem szeretne az OmegaT-vel lefordítani, a típus mellett lévő név bejelölésének megszüntetésével kikapcsolhatja az adott szűrőt. Ekkor az OmegaT a projekt betöltésekor a bejelöletlen állományfajtákat kihagyja és a célállományok létrehozásakor módosítás nélkül átmásolja őket. Ha a későbbiek folyamán mégis a szűrő használata mellett dönt, elég, ha bejelöli a négyzetet. Kattintson az Eredeti pontra az állományszűrők eredeti beállításainak visszaállításához. Ha be akarja állítani, hogy az adott szűrő mely állományokat milyen kódolásban dolgozzon fel, válassza ki a szűrőt a listáról és kattintson a Szerkesztés pontra.

### Szűrési lehetőségek

Öt szűrőhöz (Szöveges állományok, XHTML-állományok, HTML- és XHTML-állományok, OpenDocument/OpenOffice.org típusú állományok és Microsoft Open XML típusú állományok) egy vagy több sajátos beállítás tartozik. A beállítások módosításához válassza ki a listából a szűrőt és kattintson a Beállítások pontra. Az alábbi lehetőségek közül választhat:

#### Egyszerű szövegek

- Bekezdésekre darabolás sortöréseknél, üres soroknál, illetve soha: ha a a mondatdarabolási szabályok használata be van kapcsolva, a szöveg feldarabolása az adott szabályok szerint történik.

#### HTML-állományok, valamint HTML- és XHTML-állományok

- Kódolási utasítás: az OmegaT hozzáadhat az állományhoz egy kódolási utasítást vagy felülírhatja azt a kiválasztott célnyelvi állományhoz tartozó kódolás alapján.

- Attribútumok fordítása: A kiválasztott attribútumok szövegrészekként jelennek meg a szerkesztőablakban.

- Bekezdés <br /> esetén: A <b /r> HTML-címke hatására bekezdés jön létre a szövegdaraboláshoz.

- A reguláris kifejezésnek megfelelő szöveg kihagyása: A reguláris kifejezésnek megfelelő szöveg kimarad.

#### OpenDocument/OpenOffice.org állományok

Az alábbi elemek lefordítása opcionális. Lefordításuk esetén külön szövegrészekként jelennek meg.

- A tartalomjegyzék elemei
- Könyvjelzők
- Könyvjelző-hivatkozások
- Megjegyzések
- Magyarázatok

#### Microsoft Open XML típusú állományok

Az alábbi elemek lefordítása opcionális. Lefordításuk esetén külön szövegrészekként jelennek meg.

- Rejtett szöveg (Word)
- Megjegyzések (Word, Excel)
- Lábjegyzetek (Word)
- Végjegyzetek (Word)
- Fejléc (Word)
- Lábléc (Word)
- Diához tartozó megjegyzések (PowerPoint)

### A Szűrőszerkesztés párbeszédablak

A párbeszédablakban beállíthatja a szűrő által feldolgozandó forrásfájlok nevének mintáit, testre szabhatja a fordított állományok nevét, valamint kiválaszthatja, milyen kódolásokat fog használni az állományok betöltésére és fordításaik mentésére. Valamely állományszűrő mintájának módosításához vagy közvetlenül szerkessze a mezőket, vagy kattintson a Szerkesztés pontra. Egy új állományszűrő-minta hozzáadásához kattintson a Hozzáadás gombra. A minta hozzáadása és a minta szerkesztése esetén ugyanaz a párbeszédablak jelenik meg. A párbeszédablak a célállományok nevének megadásához tartalmaz egy külön mintaszerkesztőt.

### A forrásállomány típusa és nevének mintája

Amikor az OmegaT a forráskönyvtárban egy fájlt észlel, megpróbálja a kiterjesztésének megfelelő szűrőt használni. Pontosabban fogalmazva, az OmegaT megkísérli a forrásállományok nevének mintáját a fájlnévnek megfeleltetni. Például az `*.xhtml` minta illeni fog minden `.xhtml` kiterjesztésű állományra. Ha sikerül a megfelelő szűrőt fellelni, akkor az állomány feldolgozása ennek segítségével történik. Például alaphelyzetben a rendszer az XHMTL-szűrőt használja az `xhtml` kiterjesztésű állományok esetén. Az egyes állományszűrőkhöz tartozó állománynevek mintáit módosíthatja, illetve újakat adhat hozzájuk. A forrásfájlok nevében helyettesítő karakterek szerepelnek a Keresési lehetőségekhez hasonlóan. A '*' karakter nulla vagy több karakter-előfordulással egyezik. A '?' helyettesítő karakter csakis egy karaktert helyettesít. Az összes többi karakter önmagának felel meg. Ha például azt szeretné, hogy az egyszerű szöveg szűrője az (`olvassel`, `olvass.el` és `olvassel.txt`) elolvasandó állományokat egyaránt kezelje, használja az `olvass*` mintát.

### A forrásnyelvi és célnyelvi állományok kódolása

Az állományformátumoknak csak egy korlátozott száma jelent előírt kódolást. A kódolást elő nem író állományformátumok olyan kódolást használnak, amilyet a felhasználó a nevükhöz tartozó kiterjesztés számára meghatároz. Például alapbeállításban a `.txt` fájlok betöltése az adott operációs rendszerben alapértelmezettként beállított kódolással megy végbe. A forrásszöveg kódolását bármely állománynévmintához külön-külön megadhatja. Az ilyen állományok mentése bármilyen kódolásban lehetséges. Alapbeállításban a lefordított állomány kódolása megegyezik a forrásállományéval. A forrásszövegek és a célnyelvi szövegek kódmezői lenyíló elemeket tartalmaznak, melyekben megjelenik az összes támogatott kódolás. Az <auto> kiválasztásával a kódolást az OmegaT-re bízza. Ez a következők szerint történik:

- Az OmegaT a forrásfájl kódolását esetlegesen meglévő saját kódolási utasítása (HTML-állományok, XML alapú állományok) alapján állapítja meg.

- Az OmegaT egyes fájlformák esetén (pl. Java properties) kötelező kódolást ír elő.

- Az OmegaT szöveges állományok esetén az operációs rendszer alapértelmezett kódolását használja.

### A célnyelvi állomány neve

Vannak helyzetek, amikor hasznos lehet, ha a fordított állományok automatikusan más nevet kapnak, például úgy, hogy a nevük után beszúródik a célnyelv kódja. A célnyelvi állománynév sajátos szerkezetű, ezért ha ezt kívánja szerkeszteni, kattintson inkább a Szerkesztés... pontra és térjen át a Mintaszerkesztés párbeszédablakra. Ha a szűrő alapbeállításához szeretne visszatérni, kattintson az Alapbeállítások gombra. A nevet módosíthatja közvetlenül is az állományszűrő párbeszédablakának célnyelvi névmintamezőjében. A Minta szerkesztése párbeszédablakból az alábbi lehetőségeket érheti el:

- Az alapbeállítás a `${filename}` -- a forrásállomány teljes neve kiterjesztéssel együtt, így a lefordított állomány neve azonos a forrásállományéval.

- A `${nameOnly}` segítségével csak a forrásállomány nevét szúrja be kiterjesztése nélkül.

- `${extension}` -- a forrásállomány kiterjesztése.

- `${targetLocale}` - célnyelvi környezet kódja ("xx_YY" alakban).

- `${targetLanguage}` - a célnyelv és az ország kódja ("XX-YY" alakban).

- `${targetLanguageCode}` - csak a célnyelv ("XX").

- `${targetCoutryCode}` - csak a célország ("YY").

Jogi tudnivalók | Kezdőoldal | Tartalomjegyzék