# Az OmegaT telepítése és futtatása

Megjegyzés: Alább a 2.0.x az OmegaT 2.0 utolsó stabil verzióját jelöli.

### Linux (Intel) felhasználók Letöltendő csomag Telepítés A rendszermenü beállítása KDE esetén, GNOME esetén Az OmegaT futtatása | ### Windows-felhasználók Letöltendő csomag Telepítés A Windows-menü beállítása Az OmegaT futtatása
### MacOSX-felhasználók Letöltendő csomag Telepítés A Dock beállítása Az OmegaT futtatása | ### Egyéb rendszerek - Solaris SPARC/x86/x64, Linux x64/PowerPC, Windows x64 Letöltendő csomag Telepítés A rendszermenü beállítása Az OmegaT futtatása
### Indítás a parancssorból Parancsablak megnyitása Az indítási programsor módosítása Az indítási parancs argumentumai | ### Az OmegaT létrehozása forráskód alapján Letöltendő csomag Az összeállítás folyamata
### A Java Web Start használata |

## Linux (Intel) felhasználók

### Melyik csomagot töltsem le?

Van a gépén telepítve SUN Java 1.5 JRE-vel kompatibilis Java?

Van: | töltse le az OmegaT_2.0.x_Without_JRE.zip csomagot. Ezt a platformfüggetlen csomagot bármely Java 1.5 JRE futtatási környezettel felszerelt platformon használhatja.
Nincs / Nem tudom: | töltse le az OmegaT_2.0.x_Linux.tar.gz csomagot. Ez a csomag tartalmazza a SUN Java futtatási környezetét is. A JRE ezen példánya a rendszerén esetleg már telepített más Java változatokkal békésen megfér.

### Az OmegaT telepítése

Az OmegaT telepítéséhez csomagolja ki a letöltött állományt. Ekkor létrejön egy omegat/ könyvtár azon munkakönyvtáron belül, amelyben megtalálható az OmegaT futtatásához szükséges összes állomány. A .tar.gz állomány kicsomagolása:

$ tar xf letöltött_fájl.tar.gz

### Az OmegaT hozzáadása menüihez (KDE) vagy paneljeihez (Gnome)

### KDE-felhasználók

Az OmegaT-t az alábbiak szerint adhatja hozzá menüihez:

- Control Center - Desktop - Panels - Menus - Edit K Menu - File - New Item/New Submenu.

- Ezt követően a megfelelő menü kiválasztása után hozzon létre egy almenüt/menüelemet: File - New Submenu és File - New Item. Az új elem neveként adja meg az OmegaT-t.

- A "Command" mezőben a böngésző gombbal keresse meg az OmegaT indító programkódját (a kicsomagolatlan könyvtárban az OmegaT nevű állományt), majd válassza ki.

- Kattintson az ikongombra (a Name/Description/Comment fields-től jobbra) - Other Icons - Browse, majd térjen át az OmegaT alkalmazás mappájában az /images alkönyvtárra. Válassza ki az OmegaT.png ikont.

- Végezetül a File - Save segítségével mentse el a változtatásokat.

### Gnome-felhasználók

Az OmegaT-t az alábbiak szerint adhatja hozzá paneljéhez (a képernyő tetején lévő sávhoz):

- A jobb gombbal kattintson az Add New Launcher panelre.

- A "Name" mezőbe írja be az OmegaT-t; a "Command" mezőben a böngésző gombbal keresse meg az OmegaT indító programkódját (a kicsomagolatlan könyvtárban az OmegaT nevű állományt). Nyomja meg az OK gombot.

- Kattintson az ikongombra, majd a Browse-ra, aztán térjen át az OmegaT alkalmazás mappájában az alkalmazás könyvtárára. Válassza ki az OmegaT.png ikont. Előfordulhat, hogy a GNOME az elérhető formátumokban nem tudja megjeleníteni az ikonokat és eleinte SVG-fájlt vár, de a mappa kiválasztása után a fájlok megjelennek és az OmegaT.png-t ki tudja választani.

### Az OmegaT futtatása

Ha sikerült telepíteni az OmegaT-t, közvetlenül a parancssorból elindíthatja, létrehozhat egy kódot, amely tartalmazza a parancssori indítási paramétereket, vagy rákattinthat az OmegaT.jar állományra és közvetlenül futtathatja az alkalmazást. A módszerek a csomagtól függően különböznek egymástól. Ellenőrizze, hogy útvonalának beállításai helyesek-e és a .jar kiterjesztésű fájlok megfelelően össze vannak-e kapcsolva a Java indítóprogramjával.

## Windows-felhasználók

### Melyik csomagot töltsem le?

Van a gépén telepítve SUN Java 1.4 JRE-vel kompatibilis Java?

Van: | töltse le az OmegaT_2.0.x_Windows_without_JRE.exe állományt. Ezt a csomagot bármely Java 1.5 JRE futtatási környezettel felszerelt Windows-platformon használhatja.
Nincs / Nem tudom: | töltse le az OmegaT_2.0.x__Windows.exe állományt. Ez a csomag tartalmazza a SUN Java futtatási környezetét is. A JRE ezen példánya a rendszerén esetleg már telepített más Java változatokkal békésen megfér.

### Az OmegaT telepítése

Az OmegaT telepítéséhez kattintson kétszer a letöltött programra, majd kövesse az utasításokat.

### Az OmegaT hozzáadása a Start menühöz vagy az Asztalhoz

Telepítés közben a program megkérdezi, kíván-e létrehozni mappát a Start menüben és gyorsbillentyűt az asztalhoz és a gyorsindító sávhoz.

A kapcsolatot létrehozhatja később is, ha az OmegaT.exe-t az Asztalra húzza vagy a Start menühöz kapcsolja.

### Az OmegaT futtatása

Ha sikerült telepíteni az OmegaT-t, rákattinthat az OmegaT.jar állományra és közvetlenül futtathatja az alkalmazást vagy elindíthatja közvetlenül a parancssorból.

A legegyszerűbb módszer, ha magát az OmegaT.exe programot futtatja. Ez esetben a program az indítási paramétereket az OmegaT.l4J.ini állományból veszi, amely az exe-fájllal azonos könyvtárban található és kedvenc beállításainak megfelelően szerkeszthető. Az alábbi INI-állomány 1 Gb memóriát tart fenn, francia felhasználói nyelvet feltételez, országnak pedig Portugáliát tekinti:

`# OmegaT.exe futásidejű konfiguráció
#
# Paraméter használatához törölje a '-' előtt lévő '#' jelet.
# Memória
-Xmx1024M
# Nyelv
-Duser.language=FR
# Ország
-Duser.country=PT
# Finomítás (csak Java 1.4 és 1.5 esetén)
#-Dswing.aatext=true
# Entitásbővítés XML-hez (csak Java 1.4 esetén)
#-DentityExpansionLimit=400000`

## MacOSX-felhasználók

### Melyik csomagot töltsem le?

Az OmegaT 2.0 futtatásához Java 1.5 szükséges. A Mac OSX 10.4 (Tiger) felhasználóinak az OmegaT telepítése előtt ellenőrizni kell, hogy a Java legújabb változatát használják-e. Az Apple menüben a "Software Update..." menüpontból frissítse a Java verzióját.

Töltse le az Download OmegaT_2.0.x_Mac.zip csomagot.

### Az OmegaT telepítése

Kicsomagoláshoz kattintson kétszer az OmegaT_2.0.x_MacOSX.zip fájlra. Ekkor létrejön egy OmegaT mappa, rajta az OmegaT ikonjával. A mappában két állomány található: a documentation.html és az OmegaT.app. Másolja át a mappát egy megfelelő helyre (pl. Applications). Ha ezzel elkészült, kitörölheti az OmegaT_2.0.x_MacOSX.zip állományt.

### Az OmegaT hozzáadása a Dockhoz

Az OmegaT-t az OmegaT.app állomány Dockra húzásával adhatja hozzá a Dockhoz.

### Az OmegaT futtatása

Kattintson kétszer az OmegaT.app fájlra vagy kattintson a Dockban lévő helyére.

Ha módosítani kívánja a Java indítási paramétereit, megváltoztathatja az OmegaT.app alapbeállításait az Info.plist szerkesztésével, amely az OmegaT.app/Contents/. alatt található . A jobb gombbal kattintva nyissa meg az "Info.plist" állományt és válassza ki a tetszése szerinti szövegszerkesztőt. Mind a Properties (Tulajdonságok), mind a VMOptions részen módosíthat. Ha a VMOptions-höz értékeket akar hozzáadni, tegyen közéjük szóközt. Például: a `-Xmx1024M -Duser.language=ja` esetén az OmegaT 1024MB memóriával és japán felhasználói felülettel indul el.

Ha közvetlenül indítja el az OmegaT.app-t, akkor nem fogja tudni több példányban futtatni az OmegaT.app alkalmazást. Ha az OmegaT.app alkalmazást több példányban futtatja, helyette használja a JavaApplicationStub-ot, amely az OmegaT.app/ Contents/MacOS/ alatt található.

A Lucene szótőelemző az OmegaT.app csomaggal nem használható. Ehhez az OmegaT-t a parancssorból kell elindítania (l. alább).

A Java indítási paramétereinek parancssorból való módosításához hívja meg az OmegaT.jar fájlt, amely az OmegaT.app/Contents/Resources/ Java/ alatt található. Az OmegaT.app parancssorból való elindítása egyenértékű az OmegaT komplett csomagjának a használatával. Egyszerre több példányban futtathatja az OmegaT-t, és használhatja a Lucene szótőelemzőt is. További részleteket olvashat alább az "Indítás a parancssorból" c. részben.

At OmegaT.app csomagban bármely hely eléréséhez kattintson a jobb gombbal az OmegaT.app-ra és válassza ki a "Show Package Contents" elemet vagy a "cd"-vel menjen a parancssorból rá közvetlenül.

#### Mac OSX segédprogramok

Az OmegaT.app a Mac OSX által kínált Services segítségével érhető el. Ezzel az OmegaT-ben bárhol kiválaszthat egy szót és a Services segítségével ellenőrizheti a Services szótárprogramokkal Spotlight vagy Google alatt. A gyakori tevékenységek automatizálásához létrehozhatja a Servicest vagy írhat programkódokat az AppleScript vagy az Automator segítségével.

## Egyéb rendszerek

### Melyik csomagot töltsem le?

Az OmegaT tartalmazza a SUN Java JRE-t Linux (Intel x86) és Windows platformokhoz. Egyéb platformok (Linux PowerPC, Linux x64, Solaris SPARC/x86/x64, Windows x64 stb.) felhasználóinak az OmegaT használatához a rendzserükön rendelkezniük kell egy kompatibilis futtatható Java JRE-vel.

Van a gépén telepítve SUN Java 1.5 JRE-vel kompatibilis Java?

Van: | töltse le az OmegaT_2.0.x_Without_JRE.zip csomagot. Ezt a csomagot bármely Java 1.5 JRE-vel felszerelt platformon használhatja.
Nem tudom: | nyisson meg egy terminálablakot és írja be a következőt: "java -version". Ha egy "command not found" [a parancs nem található] vagy hasonló üzenetet kap, akkor rendszerén a Java feltehetőleg nincs telepítve.
Nincs: | szerezzen be rendszeréhez egy Java-t (lásd alább) és töltse le az OmegaT_2.0.x_Without_JRE.zip csomagot. A SUN biztosít JRE-t Solaris SPARC/x86 (Java 1.5), Linux x64, Solaris x64, Windows x64 (Java 1.5) platformokhoz: http://java.sun.com/products/archive/. Az IBM JRE-t biztosít a Linux PowerPC-hez: http://www.ibm.com/developerworks/java/jdk/linux/download.html Kövesse a szükséges csomaghoz tartozó telepítési utasításokat.

### Az OmegaT telepítése

Az OmegaT telepítéséhez csomagolja ki az OmegaT_2.0.x_Without_JRE.zip állományt. Ekkor létrejön egy ./OmegaT_2.0.x_Without_JRE/ könyvtár azon munkakönyvtáron belül, amelyben megtalálható az OmegaT futtatásához szükséges összes állomány.

### Kényelmes gyorsbillentyűk telepítése

Kövesse rendszere utasításait az OmegaT gyorsbillentyűinek megfelelő helyeken való telepítéséhez.

### Az OmegaT futtatása

Ha sikerült telepíteni az OmegaT-t, közvetlenül a parancssorból elindíthatja, létrehozhat egy kódot, amely tartalmazza a parancssori indítási paramétereket, vagy rákattinthat az OmegaT.jar állományra és közvetlenül futtathatja az alkalmazást. A módszerek a csomagtól függően különböznek egymástól. Ellenőrizze, hogy útvonalának beállításai helyesek-e és a .jar kiterjesztésű fájlok megfelelően össze vannak-e kapcsolva a Java indítóprogramjával.

## Indítás a parancssorból

Általában véve az OmegaT-t nem szükséges parancssorból elindítani. Ugyanakkor az OmegaT parancssorból való indításakor befolyásolhatja a program viselkedését. Az OmegaT parancssorból való indítása kétféleképpen történhet.

### 1. módszer: nyisson meg egy parancssor-ablakot.

A parancssor-ablak másik elnevezése a "terminálablak". Windows esetén ennek "MS-DOS ablak" a neve, és a Start/Minden program/Kellékek/Parancssor menüpontból érhető el. Mac OSX alatt ennek megfelelője a Terminal nevű, Applications → Utilities alatt található alkalmazás.

Az OmegaT elindításához rendszerint két parancsot kell megadni. Ezek közül az első:

cd {mappa}

Ahol a {mappa} annak a teljes útvonallal megadott könyvtárnak a neve, ahol az OmegaT program - konkrétan at OmegaT.jar - található. A gyakorlatban a parancs feltehetőleg az alábbi lesz:

Windows esetén
  cd C:\Program Files\OmegaT
Mac OSX esetén
  cd <OmegaT.app location>/OmegaT.app/Contents/Resources/Java/
Linux esetén
  cd /usr/local/omegat

A parancs átvált arra a könyvtárra, ahol az OmegaT futtatható állománya található. A második az a parancs, amely ténylegesen elindítja az OmegaT-t. Ennek alapformája a következő:

java -jar OmegaT.jar

Ügyeljen a kis- és nagybetűk közötti különbségre!

Ennek a módszernek megvan az az előnye, hogy hibaszűrésre ad lehetőséget: ha hibe jelentkezik a program használata közben, a képernyőn megjelenik egy hibaüzenet, amely hasznos információkat tartalmazhat annak okára vonatkozóan.

### 2. módszer: a .bat parancsállomány módosítása

Az 1. módszer a program szokásos indítására kevéssé praktikus. Ezért a fenti két parancsot egy állomány tartalmazza (ennek kiterjesztése Windows esetén ".bat).

Ezen állomány futtatásakor a benne lévő parancsok végrehajtása automatikusan történik. Ezért a program indításának módosításához elegendő a parancsállományt megváltoztatni. Ha az OmegaT-t állományból indítja el, a rendszer a módosított parancsokat futtatja le.

### Az indítási parancs argumentumai

Az alapvető parancsról szó volt fentebb. Ennek a parancsnak a módosítása "argumentumok" hozzáadásával történik. Az argumentumok a "java" után és a "-jar OmegaT.jar" elé írandók. Ne feledje, hogy Windows esetén a beállításokat módosíthatja az OmegaT.l4J.ini állomány megfelelő megváltoztatásával. Mac OSX esetén ugyanez elérhető az Info.plist módosításával is, az OmegaT.app/Contents/ alatt .

Az alábbi felsorolás egy sor lehetséges argumentumot tartalmaz. Az argumentumokról egyes rendszerekben bővebb információt kap, ha beírja a man java parancsot. A man olyan parancssorból futtatható utasítás, amely tájékoztat a kiválasztott parancs használatáról. Előfordulhat, hogy rendszere nem tartalmazza a java kézikönyvét az Ön nyelvén.

A felhasználói felület nyelve: -Duser.language=XX

| Ha az OmegaT-t argumentumok nélkül indítja el, a program először az operációs rendszer felhasználói felületének nyelvét deríti fel. Ha ezen a nyelven létezik az OmegaT-hez felhasználói felület, akkor a program ezt fogja használni. Ha például az operációs rendszer orosz és az OmegaT rendelkezik orosz nyelvi változattal, akkor az OmegaT orosz felhasználói felülettel, orosz menükkel stb. lesz látható. Ellenkező esetben az OmegaT az alapértelmezett angol nyelvi felhasználói felülettel fog elindulni. Ez az alapbeállítás szerinti viselkedés. A "-Duser.language=XX" argumentummal beállítható, hogy az OmegaT a megadott nyelvet használja az operációs rendszer felhasználói felületének nyelve hyelett. A parancsban az "XX" jelöli a kívánt nyelv kétbetűs kódját. Ha az OmegaT-t francia felülettel kívánja használni (például orosz operációs rendszeren), akkor a parancs a következő lesz: java -Duser.language=fr -jar OmegaT.jar

A felhasználó országának beállítása: -Duser.country=XX

A nyelv mellett megadhatja az országot is, például a kínai esetén választhat a CN vagy a TW közül. Az azonnali kezdéshez írt megfelelő útmutató kiválasztásához mind a nyelvet, mind az országot meg kell adnia. Erre akkor is szükség van, ha csak egy kombináció létezik, mint a pt_BR a portugál / Brazília esetén.

Betűk élsimítása: -Dswing.aatext=true

| Ez az argumentum a fontok élsimítását befolyásolja, melynek eredményeként javul megjelenésük.

Font antialiasing (Java 6-tól fölfelé) : -Dawt.useSystemAAFontSettings=XX

| Az "XX" lehetséges értékei: "false", "on", "gasp" és "lcd". Linux-felhasználóknál előfordulhat, hogy a kiválasztott betűtípustól és -mérettől függően az "on" vagy az "lcd" hatására javul a betűk megjelenése.

Memória hozzárendelése: -XmxZZM

| Ezzel a paranccsal több memória rendelhető az OmegaT-hez. Alaphelyzetben 256 Mb van hozzárendelve, így ennél alacsonyabb érték megadásától nem remélhet előnyöket. A "ZZ" a hozzárendelt memória mennyisége megabyte-ban. Ennek alapján az OmegaT-t 1024 MB (1 gigabyte) memóriával ekként indíthatja el: java -Xmx1024M -jar OmegaT.jar Az argumentumokat kombinálhatja: ha az OmegaT-t az összes fenti példában szereplő értékekkel kívánja elindítani, akkor az utasítás a következő lesz: java -Dswing.aatext=true -Duser.language=pt -Duser.country=BR -Xmx1024M -jar OmegaT.jar

## Az OmegaT létrehozása forráskód alapján

### Melyik csomagot töltsem le?

Töltse le az OmegaT_2.0.x_Source.zip állományt.
  Ez a csomag tartalmazza az adott változat forrásfájljait, amely bármely rendszeren használható, amelyen Java 1.5 JDK vagy azzal kompatibilis Java van telepítve. Emellett szüksége lesz az ant segédprogramra az OmegaT előállításához.
A verziók követésére az OmegaT a SubVersiont használja. A legfrissebb kód az SVN-szerverről érhető el:
  https://omegat.svn.sourceforge.net/svnroot/omegat/trunk

### Az OmegaT összeállítása

  Csomagolja ki az OmegaT_2.0.x_Source.zip állományt és adja meg az OmegaT_2.0.x_Source könyvtárat, vagy írja be az SVN-nel ellenőrzött kód ./omegat/ könyvtárát. Ellenőrizze, hogy a könyvtár tartalmazza-e a build.xml állományt. Ezután a parancssorba írja be a következőt:

$ ant jar release

  Ennek hatására létrejön az OmegaT teljes változata a ./dist/ könyvtárban, ahol is megtalálja az OmegaT futtatásához szükséges összes állományt.

## A Java Web Start használata

A Java Web Start technológiájával (a Java 1.5 és későbbi változatainak része) Java alkalmazásokat futtathat a hálózaton egyetlen kattintással. A Java Web Start az alkalmazás legfrissebb változatát használja a megfelelő Java futtatási környezettel (JRE) együtt. Az OmegaT Java Web Starttal való első futtatásához írja be a böngészője címsorába a következő URL-t:
  http://omegat.sourceforge.net/webstart/OmegaT.jnlp
  Töltse le az OmegaT.jnlp állományt és kattintson rá. Operációs rendszerétől függően a telepítés során megjelenhet néhány biztonsági figyelmeztetés. A tanúsítványon "Didier Briel" aláírása szerepel. A jelen változathoz megadott engedélyei (melyek lehetnek "korlátlan hozzáférés a számítógéphez") azonosak a helyi változathoz hozzárendelt engedélyeivel, vagyis a hozzáférés a számítógép merevlemezére vonatkozik. Ha később az OmegaT.jnlp-re kattint, a rendszer ellenőrzi a frissítéseket és telepíti őket, mielőtt elindítaná az OmegaT-t. Az első telepítés után internetes kapcsolat nélkül is használhatja az OmegaT.jnlp-t.
  Személyi jogok: az OmegaT Java Web Start semmilyen adatot nem ment el a számítógépen kívüli környezetre. Az alkalmazás csak a számítógépen fut. Dokumentumai és fordítási memóriái számítógépén maradnak, az OmegaT projekt nem fér hozzá az Ön adataihoz.
  Ne feledje, hogy parancssorból való használathoz (l. fentebb) a szokásos telepítési módot kell használnia.

Jogi tudnivalók | Kezdőoldal | Tartalomjegyzék